****

**ЕВРОПЕЙСКИ СЪЮЗ**

ЕВРОПЕЙСКИ ФОНД ЗА

МОРСКО ДЕЛО И РИБАРСТВО

**Таблица за отразяване на постъпили становища във връзка с провеждането на двадесета писмена процедура за неприсъствено вземане на решение от членовете на Комитета за наблюдение на Програмата за морско дело и рибарство (ПМДР) 2014-2021 г. за одобрение на изменението на Индикативната годишна работна програма (ИГРП) за 2022 г. на ПМДР и на изменението на документа за Критерии за подбор по мерките по ПМДР,**

**25 март 2022 г. - 11 април 2022 г. (консолидирана)**

|  |  |  |  |
| --- | --- | --- | --- |
| **№** | **ЧЛЕН/ ОРГАНИЗАЦИЯ** | **СТАНОВИЩЕ** | **КОМЕНТАР НА УО на ПМДР** |
| **1.** | Министерство на финансите,  Весела Данева | С проекта на изменена ИГРП за 2022 г. се предлага включване на процедура по мярка 6.3 „Интегрирана морска политика. Повишаване на знанията за състоянието на морската среда“, за която се посочва, че не представлява държавна помощ или минимална помощ. Предвид разпоредбите на член 8 от Регламент (ЕС) № 508/2014 и с оглед на посоченото в точки (5), (6) и (7) от въведението на Съобщение на Комисията - Насоки за преглед на държавната помощ за рибарството и аквакултурите (2015/C 217/01) (Насоките), подпомагането по мерките, свързани с Интегрираната морска политика (ИМП) – по приоритетна ос 6 от ПМДР, следва да се предоставя по общите правила за държавните помощи на ЕС, тъй като не попада в сектора на рибарството и аквакултурите. Свързани с ИМП са също така мярка 6.1 „Интегрирана морска политика. Интегрирано морско наблюдение“ и мярка 6.2 „Интегрирана морска политика. Опазване на морската среда, по-специално на биологичното разнообразие и морските защитени зони, като обектите по Натура 2000, в съответствие със задълженията, установени в директиви 92/43/ЕИО и 2009/147/ЕО“.  Предвид горното и в изпълнение на разпоредбата на чл. 26, ал. 3 от ЗУСЕСИФ, проектите на документи, определящи условията за кандидатстване и условията за изпълнение на одобрените проекти по посочените мерки, преди внасянето им за утвърждаване, следва да бъдат съгласувани за съответствие с приложимите правила за държавните помощи с министъра на финансите по реда на *Наредба № 4 от 22.07.2016 г. за определяне на реда за съгласуване на проектите на документи по чл. 26, ал. 1 от Закона за управление на средствата от Европейските структурни и инвестиционни фондове*. **Към настоящия момент, в Министерството на финансите, не са постъпвали документи за съгласуване по процедури по посочените мерки**, а видно от документа Втора междинна оценка на програмата, до края на 2021 г. по приоритетна ос 6 са минали три процедури за прием на проекти. Освен това, прави впечатление, че в Междинната оценка не се посочва фактът, че за тези процедури не са изпълнени задълженията по чл. 26, ал. 3 от ЗУСЕСИФ, отговорността за което е изцяло на Управляващия орган.  След като направихме преглед в ИСУН на публикуваните Условия за кандидатстване (УК) по приключили процедури за подбор на проекти по мерки от Приоритетна ос 6, установихме че информацията в раздел 16 *„Приложим режим на минимални/държавни помощи (ако е приложимо)“* е неясна, непълна и в голяма степен противоречива. По наше мнение изложеното в УК не аргументира оценката на УО, че безвъзмездната финансова помощ не представлява държавна помощ по смисъла на чл. 107, параграф 1 от ДФЕС. За целта, при изготвянето на насоките към кандидатите, УО би могъл да следва утвърденото от министъра на финансите *Методическо указание за осигуряване на съответствие с приложимите правила по държавните помощи №УК-2/17.09.2019 г.*, публикувано на <https://stateaid.minfin.bg/bg/page/572>.  По отношение на предоставения документ „Обосновка за изменение на Индикативната годишна работна програма (ИГРП) за 2022 г. по Програмата за морско дело и рибарство (ПМДР)2014-2020 г.“ прави впечатление, че не са посочени мотиви за промените на ИГРП, свързани с Мярка 1.6 „Опазване и възстановяване на морското биологично разнообразие“, поради което предлагаме същият да се допълни в това отношение.  По отношение на документа „Обосновка за промяна на документа за Критерии за подбор по мерките по Програмата за морско дело и рибарство 2014-2020 г. (ПМДР 2014-2020)“ според нас, предлаганото изменение на критериите по мярка 6.3 е недостатъчно аргументирано, още повече, че Регламент № 508/2014 не е претърпял изменение в чл. 80, параграф 1, буква „в“ след приемането им от КН в началото на програмния период. С така предложените четири критерия за подбор, които са с еднаква тежест, реално липсва приоритизиращия фактор. Считаме за важно критериите за подбор да отразяват целите и приоритетите на следваната политика, като за целта по-голяма тежест да имат проектите, включващи дейности с по-голямо значение за развитието на ИМП, както и от гледна точка на постигане в максимална степен „общия интерес“ на мярката. В тази връзка, предлагаме да се обмисли залагането на съществени критерии за подбор, които критерии да гарантират прозрачна и недискриминационна процедура по мярката.  В заключение, отново обръщаме внимание, че УО следва да предприеме стъпки за съгласуване с министъра на финансите на условията по процедурите по мерки от програмата, за които се прилагат общите правила по държавните помощи, в изпълнение на чл. 26, ал. 3 от ЗУСЕСИФ, и на изискванията по Закона за държавните помощи.  Искаме да подчертаем, че финансовите корекции за нарушаване на правилата за държавната помощ могат да са в размер на 100% от получената БФП (чл. 70, ал. 1, т.2 от ЗУСЕСИФ), а съгласно разпоредбата на чл. 77 от ЗУСЕСИФ, при констатирани от Европейската комисия или одитния орган слабости в системата за управление и контрол на програмата, управляващия орган може да коригира разходите, подадени за сертификация към Европейската комисия, като използва единна ставка или екстраполирана финансова корекция. Тези разходи са за сметка на бюджета на първостепенния разпоредител с бюджет, в чиято структура е управляващият орган, в случая – за сметка на Министерството на земеделието. | Преди утвърждаване на Условията за кандидатстване и Условията за изпълнение по предвидения прием през 2022 г. по мярка 6.3 „Повишаване на знанията за състоянието на морската среда“ Управляващият орган на ПМДР ще ги съгласува с министъра на финансите, съгласно реда, определен в Наредба № 4 от 22.07.2016 г.  Съгласуването на мерките по Приоритет на Съюза 6 „Интегрираната морска политика“ за съответствие с приложимите правила за държавните помощи с министъра на финансите е поставяно на въпрос от Министерството на финансите и при предходни случаи. В тази връзка, Управляващият орган изрази своето становище, че предвид естеството, характерът и целите на тези мерки, с тяхното изпълнението няма да бъде нарушена и няма да бъде заплашена от нарушение конкуренцията чрез поставяне в по-благоприятно положение на определени предприятия или производството на някои стоки на вътрешния пазар.  По отношение на мярка 6.1 „Интегрирано морско наблюдение“ следва да се има предвид, че тя се изпълнява от конкретен публичен бенефициент – Изпълнителна агенция „Морска администрация“. Дейностите по проекта са свързани с изграждане и поддръжка на Център за данни за опериране на национален CISE Node – Bulgaria и с разработка на външен модул (графичен потребителски интерфейс) за осъществяване на функциите на публичните органи в Република България, които имат правомощия в морските й пространства, включително и за обмен на чувствителна информация. В този смисъл, не е нарушена и не е заплашена от нарушение конкуренцията чрез поставяне в по-благоприятно положение на определени предприятия или производството на някои стоки на вътрешния пазар.  По отношение на мярка 6.2 „Опазване на морската среда, по-специално на биологичното разнообразие и морските защитени зони, като обектите по Натура 2000, в съответствие със задълженията, установени в директиви 92/43/ЕИО и 2009/147/ЕО“ следва да се има предвид, че с последното изменение на ПМДР, одобрено с Решение за изпълнение на Комисията от 14.12.2020 г., тя вече не е част от програмата. По нея няма обявявани приеми на проектни предложения.  По отношение на липсата на мотиви за промените на ИГРП, свързани с мярка 1.6 „Опазване и възстановяване на морското биологично разнообразие, следва да се има предвид, че предложеният текст за допълване на допустимите разходи е свързан с разписаните дейности и добавянето му в ИГРП има уточняващ технически характер.  По отношение на твърдението, че четирите критерия за подбор, са с еднаква тежест и реално липсва приоритизиращия фактор, следва да се има предвид следното:  Всяко проектно предложение може да покрива различен брой критерии, следователно е налице приоритизация на проектите. В този смисъл, равният брой точки за всеки от предложените критерии не означава, че липсва приоритизиращият фактор. |
| **2.** | БГ ФИШ НЕТУЪРК | Във връзка с необходимостта от актуализация на мерките и поканата за предоставяне на предложение за изменение и допълнение на мерките по Програмата от страна на БГ Фиш Нетуърк правим следните предложения: предлагаме следното изменение и допълнение на критериите за подбор на проектни предложения по мярка 6.3. „Интегрирана морска политика, повишаване на знанията за състоянието на морската среда“, член 80.1.в по ПМДР 2014-2020 г.:  1. Максималният размер на БФП да бъде променен от 400 000,00 лв. на 900 000,00 лв.  2. Към критериите за подбор по мярката да бъдат добавени следните  критерии:  2.1. 4. Проектното предложение е свързано с проучвания на  двучерупчести мекотели видове и популации, и техните местообитания – 25 точки  2.2. 5. Проектното предложение е свързано с проучвания на  биосредата на местообитанията на двучерупчести мекотели видове и популации и  създаването на модел на динамиката на промените в тази биосреда – 25 точки  2.3. 6. Проектното предложение е свързано със създаване на системи  за мониторинг и контрол на местата за улов и възпроизводство на двучерупчести  мекотели видове и популации – 25 точки  2.4. 7. Проекти, насочени към изследване на морската среда и  морското дъно – 25 точки  3. Предлагаме кръгът с допустимите кандидати по мярка 6.3 в ИГРП за 2022 г. да бъде разширен с включване в него на Институт по биоразнообразие и екосистеми - София; Институт по океанология - Варна; Институт по рибни ресурси - Варна; ЦОРХВ. | Предвид разполагаемия финансов ресурс по мярката, максималният размер на БФП се променя на до 600 000,00 лв. БФП, т.е. предложението се променя частично.  По отношение предложените нови критерии, предложението се приема частично.  След преглед и анализ на предложените критерии, УО на ПМДР кумулира един общ критерий и той ще бъде добавен към тези от документа за Критерии за подбор по мерките по ПМДР:  „5. Проектното предложение е свързано с проучвания на  двучерупчести мекотели видове и популации, в това число създаване на системи за мониторинг и контрол на местата за улов и възпроизводство на двучерупчести мекотели видове и популации – 25 точки.“  Към критерий 4 от документа за Критерии за подбор по мерките по ПМДР се добавя следния текст: „включващо и изследвания на морско дъно“.  Общият брой точки от 100 се променя на 125.  По отношение включването на повече допустими кандидати, следва да се има предвид, че изброените институти попадат в обхвата на допустимите кандидати по процедурата.  С цел гарантиране на устойчивост и завършеност на проектните предложения, като допустим кандидат ще бъдат включени и публични организации в сферата на оценка на риска по хранителната верига в земеделието. |